

**Slovenský klub ruských plemien**

Telince 72 , 951 61 , skrp.klub@gmail.com

**Zápisnica z výročnej členskej schôdze SKRP**

**Dátum:** 30.4.2022, **čas** 18.00

**Miesto:** Penzión Lipa ,Kozmálovská cesta 153 , 935 21 Tlmače

**Prítomní členovia:** príloha č.1 /prezenčná listina/

**Návrh programu :**

**1. Privítanie účastníkov**

Schôdzu otvoril predseda klubu Milan Polák, privítal všetkých účastníkov.

**2. Odsúhlasenie návrhu programu  a overovateľov zápisnice**

Ing. Miloš Supuka navrhol zmenu programu. Keďže ide o VČS, ktorá sa koná raz za 4 roky, táto schôdza musí byť volebná a musí sa zvoliť výbor na nasledujúce obdobie. Navrhol, aby sa bod 3 presunul po bode 7. Návrh bol schválený.

Návrh návrhovej, volebnej a mandátovej komisie - Ing. Milan Polák a Ing. Martin Supuka - schválené.

**3. Návrh členov na doplnenie funkcii**

Presunutý.

**4. Správa o činnosti od poslednej ČS**

Správu pripravil a predniesol predseda klubu Milan Polák st. a v správe informoval o klubových akciách za posledné obdobie.

**5. Správa o hospodárení za rok 2021**

Správu podala pokladníčka klubu Martina Sásová a informovala o stave na bankovom účte.

**6. Informácia o členskej základni**

Správu podala tajomníčka klubu Jaroslava Poláková. V klube je 22 riadnych členov, 28 asociovaných a jeden čestný člen.

**7. Správy poradcov chovu**

Hlavný poradca chovu Ing. Milan Polák informoval o nových chovných jedincoch za posledný rok v počte 2 psov a 8 súk, počte vydaných prip. povolení 31 a počte vrhov 11.

Poradca chovu MSP podal správu o stave tohto plemena v roku 2021. Počet prip. povolení 13, 6 vrhov a 3 nových chovných psov a 6 súk.

**Presunutý bod 3 - Voľby**

Mandátová komisia informovala o prítomnosti riadnych členov s právom hlasovať.

Do volieb sa prihlásili a za členov výboru kandidujú:

Milan Polák st., Jaroslava Poláková, Peter Pačesa, Martina Sásová, Ing. Milan Polák, Peter Kubík, Ing. Miloš Supuka, Marta Síkelová, MVDr. Peter Supuka

Spôsob voľby bol schválený verejný.

Milan Polák st. - 12 hlasov - odstúpil

Peter Kubík - 12 hlasov

Martina Sásová - 12 hlasov

Milan Polák ml. - 11 hlasov

Peter Pačesa - 11 hlasov

Marta Síkelová - 11 hlasov

Peter Supuka - 10 hlasov

Miloš Supuka - 10 hlasov

Jaroslava Poláková - 9 hlasov - odstúpila

Rokovanie bolo prerušené a bola vyhlásená krátka prestávka, na ktorej si nový výbor rozdelil funkcie.

Predseda - Peter Supuka

Podpredseda + Pokladník Peter Pačesa

Tajomník - Martina Sásová

Hlavný poradca chovu a poradca pre KAO - Milan Polák ml.

Poradca pre MSP - Peter Kubík

Člen - Marta Síkelová

Člen – Miloš Supuka

Následne po VČS predseda klubu Peter Supuka navrhol elektronické hlasovanie, nakoľko podľa stanov nemôže byť zlúčená funkcia podpredseda klubu a pokladník.

Návrh pokladníka: Miloš Supuka - schválené

**8. Úprava chovateľského poriadku**

Návrh na úpravu chovateľského poriadku. Pre vykonávanie a hodnotenie RTG DBK a DLK pre oblasť východu bola navrhnutá zmena hodnotiteľa. prof. Ledecký bude nahradený novým lekárom. Návrh bol na MVDr. Ivana Karpjaka, kt. sa tento problematike venuje dlhodobo a je uznávaný odborník.

Druhý návrh bol na tému výnimiek pri neplánovaných vrhoch. Právomoc na udelenie výnimiek sa ponecháva výboru klubu.

Schválené

**9. Diskusia**

Informovanie o stave príprav na výstavu.

**10. Návrh uznesenia  a jeho voľba**

Výročná členská schôdza berie na vedomie:

- správy predsedu, tajomníka, pokladníka a poradcov chovu

Výročná členská schôdza schvaľuje:

- výsledky volieb pre nové funkčné obdobie

Uznesenie 1/2022 - osloviť pracovisko Veterinárna nemocnica Dúbrava a MVDr. Ivana Karpjaka, či bude ochotný vykonávať túto službu pre SKRP - úloha Peter Supuka.

Po telefonickom rozhovore MVDr. Ivan Karpjak súhlasí a bude vykonávať túto odbornú službu pre SKRP.

**11.Vyhlásenie výsledkov hitparády 2021**

Presunuté na výstavu.

**12.Záver**

**Spracoval: Peter Supuka**

**Prílohy:** príloha č.1 - prezenčná listina

**V Tlmačoch dňa : 30.4.2022**